<classify> WAZIRI wa Nchi, Ofi si ya Rais, Tawala za Mikoa na Serikali za Mitaa Tamisemi, Selemani Jafo amekerwa na kasi ndogo ya ujenzi wa barabara kutoka Martin Luther hadi Swaswa katika Halmashauri ya Jiji la Dodoma.Ujenzi huo unafanywa na mkandarasi SIKOL Building Contractors Company Aidha, amemuagiza Katibu Mkuu Tamisemi na Mtendaji Mkuu Wakala wa Barabara Mijini na Vijijini Tarura, kuwasilina na Katibu Mkuu Hazina ili kubaini sababu zinazochelewesha malipo ya wakandarasi.Jafo aliyasema hayo jana wakati wa ziara ya kukagua ujenzi wa miradi ya maendeleo jijini Dodoma, ikiwemo barabara ya Swaswa kwa kiwango cha lami ya kilomita 1.8. Pia, alikagua eneo la kuegesha malori ya mizigo Nala na ujenzi wa vyumba vya madarasa katika Shule ya Sekondari Itega na Lukundo, zote za jijini Dodoma.Akiwa katika eneo la kuegesha malori ya mizigo Nala, Jafo alielezwa na Mkurugenzi wa Jiji la Dodoma, Godwin Kunambi, kuwa mradi huo umeshajengwa kwa asilimi zaidi ya 80, lakini malipo kwa mkandarasi bado yapo nyuma, ambayo wanahofia kuanza kutozwa riba.Waziri kama unavyoona hapa kazi kwa kiasi kikubwa imefanyika lakini bado ipo changamoto ya kuchelewa kwa malipo kwa wakandarasi, kwani kama tutaendelea hivi hofu yangu ni kulipishwa riba na mkandarasi kwa kuchelewesha malipo yake, kwani kazi kubwa amefanya kwa fedha zake mwenyewe, alisema Kunambi.Kutokana na hali hiyo, alimwagiza Katibu Mkuu Tamisemi, Joseph Nyamuhanga na Mtendaji Mkuu wa Tarura, Victor Seif kufuatilia kwa Katibu Mkuu Hazina, kuona jinsi gani wanapata suluhu ya suala hilo. Akiwa katika mradi wa ujenzi wa barabara ya Swaswa kwa kiwango cha lami ya kilometa 1.8, alimpa siku 26 mkandarasi wa mradi huo, ambaye ni Kampuni ya SKOL kukamilisha, vinginevyo asipewe tena kazi ndani ya nchi.Alisema mkandarasi huyo ameonesha kushindwa kufanya kazi na kukamilisha kwa wakati, kwani alitakiwa kumaliza mkataba Agosti na aliongezewa hadi Oktoba mwaka huu, lakini hadi hivi sasa hajamaliza.Mkandarasi huyu nikija hiyo Desemba 30, mwaka huu baada ya hizo 26 kama atakuwa hajakamilisha mradi huu, asipewe tena mradi mwingine. alisema.Meneja wa Tarura Jiji la Dodoma, Geoffrey Mkinga alisema, tayari tumemlipa mpaka hivi sasa shilingi milioni 759, na kazi aliyoifanya mpaka hivi sasa ni asilimia 83 bado asilimia 17 na gharama ya mradi mzima ni shilingi bilioni 1.375.  <topic>: KITAIFA 